Ρολό κιμά γεμιστό, σε 2 εκδοχές
Σερβίρουμε σε φέτες, συνοδεία πουρέ πατάτας με ελαιόλαδο και ρίγανη.
1 κιλό κιμάς μοσχαρίσιος (κατά προτίμηση από σπάλα), 4 φέτες μπαγιάτικο ψωμί, χωρίς την κόρα, μουλιασμένο σε 200 ml γάλα, καλά στυμμένο, 1 αυγό, 2 μέτρια ξερά κρεμμύδια, πολτοποιημένα  στο μούλτι, 1 σκελίδα σκόρδου, λιωμένη, 80 γρ. κέτσαπ, 1 κουτ. γλυκού μουστάρδα, 50 ml ελαιόλαδο, αλάτι, πιπέρι φρεσκοτριμμένο, τα φύλλα από 1/3 μάτσο μαϊντανό, ψιλοκομμένα, 2 κουτ. σούπας φρέσκα φύλλα δυόσμου, ψιλοκομμένα, 1 μάτσο μυρώνια, ψιλοκομμένα (αν δεν βρούμε, βάζουμε μεγαλύτερη ποσότητα από τα άλλα μυρωδικά), 350 γρ. ανθότυρο μαλακό, θρυμματισμένο, 50 γρ. κουκουνάρι, 1 κλωνάρι σέλερι, ψιλοκομμένο, 10 λιαστές ντομάτες, ψιλοκομμένες, 1/2 κουτ. γλυκού  πάπρικα, κατά προτίμηση καπνιστή (τη βρίσκουμε σε μπαχαράδικα), 2 κουτ. σούπας κάππαρη, ξαλμυρισμένη, 2 κουτ. σούπας μαύρες σταφίδες
Για να φτιάξουμε ρολό κιμά γεμιστό, σε δύο εκδοχές, αρχικά ανακατεύουμε όλα τα υλικά της γέμισης της αρεσκείας μας.Προθερμαίνουμε τον φούρνο στους 160° C.Βάζουμε όλα τα υλικά σε ένα μπολ, αλατοπιπερώνουμε και ζυμώνουμε μέχρι να έχουμε ένα ενιαίο μείγμα.Βάζουμε σε μια λεία επιφάνεια ένα μεγάλο κομμάτι λαδόκολλας και απλώνουμε το μείγμα του κιμά σε ορθογώνιο κομμάτι πάχους περίπου 2 εκ.Στη μέση και κατά μήκος βάζουμε τη γέμιση της αρεσκείας μας.Γυρίζουμε τη λαδόκολλα για να τυλίξουμε τον κιμά σε ρολό, προσέχοντας να σκεπαστεί καλά η γέμιση.Στρίβουμε τις άκρες της λαδόκολλας σαν καραμέλα και το βάζουμε σε ένα μέτριο ταψί.Ψήνουμε για περίπου 1 ώρα.Ξετυλίγουμε και ψήνουμε για 10 λεπτά στο γκριλ, ώστε να ροδίσει το ρολό.Σερβίρουμε, το ρολό κιμά γεμιστό, σε φέτες, συνοδεία πουρέ πατάτας με ελαιόλαδο και ρίγανη.
Αυγά,Κρεμμύδι,Μοσχαρίσιος κιμάς